b'\n_START_ARTICLE_\nJanne Kanerva\n_START_PARAGRAPH_\nJanne Nikodemus Kanerva (s. 29. hein\xc3\xa4kuuta 1970 Kankaanp\xc3\xa4\xc3\xa4) on suomalainen, 1990-luvulla menestynyt painonnostaja._NEWLINE_Kanerva edusti Suomea kaksissa olympialaisissa. Barcelonassa 1992 h\xc3\xa4n sijoittui 90-kiloisten sarjassa 17:nneksi ja Atlantassa 1996 108-kiloisten sarjassa 14:nneksi. MM-kilpailuissa h\xc3\xa4n sijoittui 12:nneksi vuonna 1994, 16:nneksi vuonna 1995, 11:nneksi vuonna 1997 ja 12:nneksi vuonna 1998. EM-kilpailuissa h\xc3\xa4n oli parhaimmillaan seitsem\xc3\xa4s vuonna 1996 ja kahdeksas vuonna 1995. Pohjoismaiden mestaruuden h\xc3\xa4n voitti vuonna 1997._NEWLINE_Seuratasolla Kanerva edusti Kankaanp\xc3\xa4\xc3\xa4n Voimailijoita. H\xc3\xa4n voitti Suomen-mestaruuden vuosina 1994\xe2\x80\x931997.'